钦定古今图书集成/明伦汇编/氏族典/第253卷 > 《廖用贤尚友录》 > 王稽
## 钦定古今图书集成/明伦汇编/氏族典/第253卷 > 《廖用贤尚友录》 > 王稽

按《史记范睢传》：魏齐笞击睢，折胁折齿。睢佯死得出。
魏人郑安平闻之，乃遂操范睢亡，伏匿，更名姓曰张
禄。当此时，秦昭王使谒者王稽于魏，郑安平诈为卒，
侍王稽。王稽问：“魏有贤人可与俱西游者乎？”郑安平
曰：“臣里中有张禄先生，欲见君言天下事。其人有仇，
不敢昼见。”王稽曰：“夜与俱来。”郑安平夜与张禄见王
稽，语未究，王稽知范睢贤，谓曰：“先生待我于三亭之
南，与私约而去。”王稽辞魏去过，载范睢入秦。范睢见
昭王，拜为客卿。范睢既相，入言于王。昭王召王稽，拜
为河东守。三岁不上计。